এনসিপিএসআরআর-এর তথ্যানুয়ী, গত বছর ঠিক একই সময়ে বছরের প্রথম ছয় মাসে (১ জানুয়ারি থেকে ৩০ জুন পর্যন্ত) এক হাজার ৯৮৩টি সড়ক দুর্ঘটনায় দুই হাজার ২৯৭ জন নিহত ও পাঁচ হাজার ৪৮০ জন আহত হন। পরিসংখ্যান থেকে দেখা যাচ্ছে, চলতি বছর প্রথম ছয় মাসে দুর্ঘটনার সংখ্যা, নিহত ও আহতের পরিমাণ, সব কিছুই গত বছরের একই সময়ের পরিসংখ্যানকে ছাড়িয়ে গেছে। অন্যদিকে চলতি বছরের প্রথম ছয় মাসের পরিসংখ্যানের সঙ্গে গত জুলাই মাসের হিসাব যোগ করলে দুর্ঘটনার সংখ্যা দাঁড়ায় ২ হাজার ৬৯৭টি। এসব দুর্ঘটনায় সাত মাসে মোট নিহত হয়েছে দুই হাজার ৮৪৭ জন এবং আহত হয়েছেন ছয় হাজার ৮৭৪ জন।